**ZÁPISNICA**

**z riadneho zasadnutia obecného zastupiteľstva, ktoré sa konalo dňa**

**19.05.2016 na Ocú Boleráz**

## Počet poslancov obecného zastupiteľstva: 9

Počet prítomných poslancov: 8 Mgr. Daniela Miškovičová, Ing. Jozef Franek,

Ing. Gabriela Vrábliková , Jaroslav Vyskoč,

Ing. Alojz Belica, JUDr. Jana Ostatníková,

Cyprián Hubinský, Ing. Rudolf Mackovčín

Ospravedlnení : Miroslav Kováč

Prítomní: hlavná kontrolórka obce Ing. Andrea Tuchscherová

Prítomní občania: Ing. Gál, Ing. Šido, Ing. Kovačovič, Vladimír Opálek

**Program:**

1./ Zahájenie, určenie overovateľov

2./ Kontrola uznesení

3./ Plnenie rozpočtu za I. štvrťrok rok 2016

4./ Zvýšenie výrobnej kapacity Tate & Lyle Boleráz

5./ Informácia o pripravovaných a realizovaných investičných akciách

6./ Rôzne, diskusia

7./ Uznesenia záver

#### 1. Zahájenie, určenie overovateľov

Zasadnutie obecného zastupiteľstva otvoril a viedol starosta obce. Privítal prítomných poslancov, poslankyne a občanov. Za overovateľov zápisnice starosta určil poslancov Ing. Gabrielu Vráblikovú a JUDr. Janu Ostatníkovú, zároveň oboznámil prítomných poslancov s  navrhovaným programom. Poslanci hlasovaním súhlasili s predloženým programom.

Poslanci spolu so starostom obce sa dohodli, že ako prvý bod programu budú prerokovávané žiadosti prítomných občanov.

**4./ Zvýšenie výrobnej kapacity Tate & Lyle Boleráz**

Ing. Kovačovič, Ing. Šido a Ing. Gál – zástupcovia firmy Tate & Lyle prijali pozvanie na zasadnutie OZ.

Predstaviltelia boli prizvaní na rokovanie OZ z dôvodu zvýšenia výrobnej kapacity

Tate & Lyle Boleráz v obci Boleráz z 1000 t /deň na 2000 t/deň.

Obec Boleráz obdržala dňa 13.05.2016 od navrhovateľa Tate & Lyle Boleráz, s.r.o. Správu o hodnotení navrhovanej činnosti „ Zvýšenie výrobnej kapacity Tate & Lyle Boleráz“ V súlade s § 34 ods.2 zákona NR SR č. 24/2006 Z.z. o posudzovaní vplyvov na životné prostredia a o zmene a doplnení niektorých zákonov bezprostredne po doručení správy informovala cestou verejného rozhlasu verejnosť o doručení predmetnej správy a zároveň zverejnila všeobecne zrozumiteľné záverečné zhrnutie na úradnej tabuli a na svojom webovom sídle a oznámila poslancom obecného zastupiteľstva a verejnosti, že do správy o hodnotení činnosti je možné nahliadnuť na internetovej stránke

http:// enviroportal.sk/sk/eia/detail/zvysenie-vyrobnej-kapacity-amylum-slovakia, a zabezpečila po dohode a v spolupráci s navrhovateľom verejné prerokovanie navrhovanej činnosti na deň 25.5.2016.

Poslanci Správu o hodnotení navrhovanej činnosti „ Zvýšenie výrobnej kapacity Tate & Lyle Boleráz“ ( ďalej len Správa v príslušnom gramatickom tvare) prerokovali na zasadnutí dňa 19.5.2016 za účasti zástupcov navrhovateľa Tate & Lyle Boleráz, s.r.o. riaditeľa Ing. Igora Kovačiča a Ing. Jána Šidu a oprávneného zástupcu spracovateľa správy Ing. Igora Gála, konateľa spoločnosti EXPO s.r.o.

Verejného prerokovania Správy o hodnotení navrhovanej činnosti „ Zvýšenie výrobnej kapacity Tate & Lyle Boleráz“ sa uskutoční dňa 25.5.2016 o 18.000 hod v sále kultúrneho domu

( ďalej len verejné prerokovanie v príslušnom gramatickom tvare

Ing. Kovačovič, Ing. Šido a Ing. Gál – zástupcovia firmy Tate & Lyle v stručnosti informovali poslancov o predloženom návrhu zvýšenia výroby. spracovania kukurice na 2000 t denne.

Poslanci prerokovali Správu o hodnotení navrhovanej činnosti „ Zvýšenie výrobnej kapacity Tate & Lyle Boleráz“ za účasti zástupcov navrhovateľa Tate & Lyle Boleráz, s.r.o. riaditeľa Ing. Igora Kovačiča a Ing. Jána Šidu a oprávneného zástupcu spracovateľa správy Ing. Igora Gála, konateľa spoločnosti EXPO s.r.o. Správa je zverejnená na internetovej stránke <http://enviroportal.sk/sk/eia/detail/zvysenie-vyrobnej-kapacity-amylum-slovakia>. Správu osobne prezentovali zástupcovia navrhovateľa riaditeľ spoločnosti Ing. Igor Kovačovič a Ing. Ján Šido spracovateľ Ing. Igor Gál. K Správe sa vyjadrovali poslanci. Správu považujú poslanci za účelovo spracovanú, nekompletnú, nakoľko v nej absentujú rozhodujúce vplyvy a dopady zvýšenia výroby na cestnú dopravu, životné prostredie, na obyvateľstvo dotknutej obce, osobitne na občanov žijúcich v lokalite bezprostrednej blízkosti areálu navrhovateľa. Vplyvy a dopady na obyvateľstvo uvádzané v správe nie sú objektívne, ale sú posudzované výlučne len z pozície zohľadňovania záujmov navrhovateľa. K obsahu Správy o hodnotení navrhovanej činnosti „ Zvýšenie výrobnej kapacity Tate & Lyle Boleráz„ má obecné zastupiteľstvo tieto výhrady:

k B.I.5. Nároky na dopravu a inú infraštruktúru:

V predmetnej správe je podceňovaný spôsob zabezpečenia dopravy suroviny do závodu a vývozu hotových produktov zo závodu. Obecné zastupiteľstvo navrhuje dopracovať predmetnú časť správy a preukázať akým spôsobom bude zabezpečená bezpečná doprava suroviny do závodu a odvozu hotového produktu. Navrhujeme doplniť aké percento dopravy bude tvoriť železničná doprava a preukázať túto skutočnosť relevantnými dôkazmi. Navrhujeme špecifikovať miesta v areáli podniku, kde budú odstavené všetky nákladné vozidlá zabezpečujúce logistiku vstupných surovín a túto skutočnosť preukázať relevantnými dokladmi. Navrhovateľ má vedomosti, že cestná doprava je už za stávajúceho stavu po miestnej komunikácii nevyhovujúca, napriek tomu v správe zmienka o tejto skutočnosti účelovo absentuje. Podmienka rekonštrukcie a rozšírenia miestnej komunikácie ( o šírkach jazdných pruhov každý minimálne 3,0 metra) vedúca z cesty I/51 do firmy), ktorá vyplynula už zo schvaľovacích dokumentov pri povoľovaní zvýšenia výroby zo 400ton /deň na 1000 ton/ deň nebola do dnešného dňa zo strany navrhovateľa zabezpečená.

Navrhujeme, aby predmetnú časť správy navrhovateľ dopracoval a preukázal ako zabezpečí bezpečnú v súlade s územným plánom obce a to alternatívne :

vybudovaním novej komunikácie kategórie na trase od odbočenia z  cesty I/51 ďalej pred južnou hranicou intravilánu obce pozdĺž vodného toku Trnávka až do areálu závodu resp.

komplexnou rekonštrukciou stávajúcej miestnej komunikácie a mosta na jedinej prístupovej ceste do závodu. Nakoľko navrhovateľ prezentoval túto alternatívu ako jedinú pre neho v súčasnosti za reálnu, obecné zastupiteľstvo sa zameriava na túto alternatívu zabezpečenia dopravy. Navrhuje predmetnú správu dopracovať o detailný dopravný projekt dopravného značenia, dynamickej a zároveň statickej dopravy a to osobnej a aj nákladnej, pretože zvýšením výrobnej kapacity a výstavbou budov sa zvýšia aj nároky na statickú dopravu, pričom pri jeho realizácii žiadame striktne dodržať príslušné normy STN a ostatnú dopravnú legislatívu. Za týmto účelom navrhujeme predložiť stanovisko Okresného dopravného inšpektorátu OR PZ Trnava .

Obecné zastupiteľstvo odporúča zabezpečiť bezpečnosť dopravy v prípade alternatívy b) nasledovne:

vybudovať za mostom samostatný odbočovací pruh do areálu firmy,

problémy s bezpečným a plynulým vjazdom vozidiel do areálu firmy navrhujeme riešiť posunutím dopravných závor pred vjazdom do areálu firmy tak, aby vozidlo, ktoré vchádza do areálu firmy, neblokovalo cestnú premávku na miestnej komunikácii a zároveň odporúčame navrhovateľovi vybudovať druhé meracie zariadenie hmotnosti (vstupná váha) vozidiel, ktoré je potrebné umiestniť do smeru jazdy vchádzajúceho vozidla, pretože súčasný stav je nevyhovujúci z pohľadu bezpečnosti a plynulosti cestnej premávky - vozidlo, pri vjazde do areálu firmy, zachádza do protismernej časti vozovky, kde môže dôjsť k zrážke s oproti idúcim vozidlom, čo jednoznačne odporuje pravidlám bezpečnosti cestnej premávky.

riešiť rekonštrukciu a rozšírenie mosta nachádzajúceho sa na jedinej prístupovej ceste do závodu tak, aby most vyhovoval záťaži aspoň 40 ton a vozovka cesty na moste vyhovovala plynulej obojsmernej premávke a jazdné pruhy boli každý minimálnej šírky 3,0 metra a krajnice aspoň 0,5 metra.

riešiť opravu priechodu pre peších na moste, ktorý je súčasťou mostného telesa. ( Mostné teleso a cestné teleso miestnej komunikácie sú výrazne poškodené práve pohybom nákladných motorových vozidiel smerujúcich do a zo závodu navrhovateľa).

ďalej k veci uvádzame, že v rámci zabezpečenia bezpečnej dopravy navrhujeme zrealizovať aj rozšírenie a zväčšenie polomerov oblúkov pripojenia miestnej komunikácie na cestu I/51. Navrhovateľ má vedomosti o nedostatočnej šírke vozovky miestnej komunikácie pre obojsmernú premávku, krajniciach, cestných priekopách, chodníku, pripojení na cestu I/51 a mostnom telese a o dôvodoch neodkladnej potreby riešenia rekonštrukcie, rozšírenia a opráv mosta, prístupovej miestnej komunikácie a chodníka, ktorými je zabezpečenie bezpečnosti a plynulosti cestnej premávky a dopravnej prevádzky firmy. Navrhovateľ bol oboznámený s odborným posudkom o statike mosta, v ktorom je konštatovaná nízka zaťažiteľnosť mosta na úrovni 13 – 26% z normovanej zaťažiteľnosti pre zaťažovaciu triedu „A“ v zmysle STN 73 6203. Normálna zaťaženosť mostu je na úrovni 7,65 t. Posudok o statike mosta je súčasťou Dokumentácie pre územné rozhodnutie, vypracovanej PKDS, s.r.o. Bratislava Dokumentáciu má navrhovateľ k dispozícii. Napriek týmto skutočnostiam sa v správe neobjavila žiadna zmienka o  zabezpečení kvalitnej prístupovej cesty do závodu. V tejto súvislosti obecné zastupiteľstvo žiada dopracovať správu o tieto rozhodujúcej skutočnosti, pričom v zmysle záverov z predchádzajúcich rokovaní s navrhovateľom navrhuje odovzdanie pozemkov pod miestnou komunikáciou do dlhodobého nájmu navrhovateľovi a požaduje, aby sa navrhovateľ zaviazal financovať investičnú akciu Rekonštrukcia miestnej komunikácie, mosta, chodníka a cestných priekop. Obecné zastupiteľstvo odporúča aby obec žiadala príslušný orgán, aby navrhovateľ dopracoval správu o preukázanie bezpečnej dopravy do závodu, pokiaľ nebude zrealizovaná a daná do užívania zrekonštruovaná a rozšírená miestna komunikácia spolu s mostom, chodníkom a cestnými priekopami, resp. nebude navrhnutý iný spôsob bezpečnej dopravy do závodu, nemôže obec súhlasiť s navrhovaným zvýšením výroby u navrhovateľa.

k C.III. 1.1. Vplyv na obyvateľstvo

OZ nepovažuje za pravdivé tvrdenie spracovateľa uvedené v správe, že obyvatelia obce nebudú priamo dotknutí navrhovanou činnosťou, najmä obyvatelia žijúci v bezprostrednej blízkosti areálu navrhovateľa sú už pri stávajúcom objeme výroby dotknutí výrobnou činnosťou navrhovateľa, najmä hlukom a nepravidelnými úletmi mikročastíc do ovzdušia, ktorými znečisťujú životné prostredie. Obecné zastupiteľstvo navrhuje dopracovať túto časť, nakoľko už pri stávajúcom objeme výroby u navrhovateľa sú jeho výrobnou činnosťou obyvatelia obce priamo dotknutí. Prejavuje sa to zvýšeným hlukom spôsobeným nákladnými motorovými vozidlami smerujúcimi do a zo závodu. Máme za to, že 100% nárast výroby bude mať dôsledok aj 100% nárast pohybu dopravných prostriedkov čo priamo úmerne ovplyvní aj zvýšenie hlučnosti a emitovanie výfukových plynov. V žiadnom prípade nemôže ísť o zanedbateľný vplyv, ako sa konštatuje v správe, ale o podstatný vplyv, priamo úmerný zvýšeniu výroby. Navrhujeme, aby boli v správe uvedené konkrétne opatrenia, ktoré navrhovateľ vykoná, za účelom zamedzenia negatívneho vplyvu zvýšenia hlučnosti a emitovania výfukových vplyvov na obyvateľstvo obce, žijúce najmä v blízkosti miestnej komunikácie vedúcej do závodu.

**Poslanci odporúčajú starostovi obce, aby v písomnom stanovisku, ktoré bude obec predkladať k správe žiadala, aby navrhovateľ v súčinnosti so spracovateľom dopracoval správu o :**

**uvedenie účinných opatrení na zamedzenie negatívnych vplyvov zvýšenia výrobnej kapacity navrhovateľa Tate & Lyle Boleráz, s. r.o. na obyvateľov obce, najmä na obyvateľov bývajúcich v lokalite v blízkosti spoločnosti navrhovateľa a miestnej komunikácie vedúcej do závodu, osobitne o opatrenia, ktoré navrhovateľ vykoná na zamedzeniu hlučnosti, emitovania výfukových vplyvov z dopravných prostriedkov, úniku zápachu z výroby a úniku lepkavých a farebných mikročastíc do ovzdušia,**

**analýzu následkov porúch - havárii s plyvom v technológii na ŽP a obyvateľstvo a návrh bezpečnostných opatrení na minimalizáciu dopadu na ŽP a obyvateľstvo.**

**dopracovanie kapitoly IV.10.2 Opatrenia počas prevádzkovania stavby o nasledovné body:**

**- zabezpečiť monitoring kvality ovzdušia resp. monitoring úrovne znečistenia ovzdušia v okolí závodu. Monitoring zabezpečiť výstavbou automatických monitorovacích staníc kontinuálneho merania znečistenia ovzdušia.**

**- zabezpečiť merania hluku na hranici závodu a v dotknutých územiach obytnej zóny v obci minimálne 2 krát v roku. Pri prekročení povolených hodnôt vykonať okamžité opatrenia na zníženie hlučnosti pod úroveň prípustných hodnôt.**

**- zabezpečiť pravidelnú preventívnu údržbu zariadenia s vplyvom dopadu na ŽP. Údržbu vykonávať tak, aby neprišlo k úniku škodlivých látok do ŽP. Pod preventívnou údržbou sa rozumie napr. preventívna výmena filtrov na sušiarňach t.z. v filtre vymieňať skôr ako príde k mechanickému poškodeniu a následnému úniku škodlivín do ŽP.**

**posúdenie kapacity tlakového kanalizačného zberača odpadových vôd  Boleráz -ČOV Zeleneč . V prípade nedostatočnej kapacity riešiť rozšírenie tak, aby kanalizácia vyhovovala terajšiemu ale aj budúcemu zapojeniu dotknutých obcí.**

**doplnenie kapitoly IV.10.3 kompenzačné opatrenia: ako náhradu za spôsobenú ujmu (vplyv záťaže na kvalitu života obyvateľov obce/ počas výstavby a prevádzky opatrenia na skvalitnenie života obyvateľov obce Boleráz.( občianska vybavenosť škola, škôlka, šport, vybudovanie kanalizácie s napojením na závod, záchytné parkovisko mimo zastavaného územia obce pre nákladné autá....**

**preukázanie spôsobu zabezpečenia bezpečnej dopravy do a zo závodu navrhovateľa Tate & Lyle Boleráz, s. r.o. po miestnych komunikáciách v súlade s územným plánom obce a to alternatívne: vybudovaním novej komunikácie južnou hranicou od Klčovian až do areálu závodu navrhovateľa Tate & Lyle Boleráz, s. r.o. resp. komplexnou rekonštrukciou stávajúcej miestnej komunikácie a mosta,**

**o pripomienky, ktoré vyplynú z verejného prerokovania správy  a budú uvedené v Zázname z verejného prerokovania zo dňa 25.5.2016 a opätovne predložil správu na posúdenie a verejné prerokovanie,**

**V opačnom prípade poslanci odporúčajú, aby obec žiadala Okresný úrad odbor starostlivosti o životné prostredie, aby v záverečnom stanovisku neudelilo navrhovateľovi súhlas na realizáciu navrhovanej činnosti „ Zvýšenie výrobnej kapacity Tate & Lyle Boleráz“, pokiaľ nebude Správa o hodnotení navrhovanej činnosti „ Zvýšenie výrobnej kapacity Tate & Lyle Boleráz“ dopracovaná o pripomienky obce.**

**2./ Kontrola uznesení**

Poslanci k predloženým uzneseniam nemali pripomienky.

**3./**  **Plnenie rozpočtu za I. štvrťrok rok 2016**

Poslanci spolu s pozvánkou obdržali aj plnenie programového rozpočtu za 1. Q. 2016 a rozpočtové opatrenie č. 10/2016.

Poslanci k predloženým materiálom nemali žiadne pripomienky a prijali nasledovné uznesenia.

## *Obecné zastupiteľstvo obce Boleráz berie na vedomie*

## plnenie rozpočtu za 1. štvrťrok roku 2016 , ktorý tvorí prílohu zápisnice

## *Obecné zastupiteľstvo obce Boleráz schvaľuje*

rozpočtové opatrenie č. 10 zo dňa 19.05.2016 , ktoré tvorí prílohu zápisnice

**5./ Informácia o pripravovaných a realizovaných investičných akciách**

Starosta v stručnosti informoval prítomných poslancov o realizovaných a pripravovaných akciách v našej obci.

Na dome smútku v Klčovanoch sa realizovala oprava fasády . Práce sú dokončené.

Z Eurofondov Obec Boleráz dostala zametací čistiaci stroj. Zametací stroj je garážovaný v priestoroch škôlky.

Dokončujú sa stavebné práce na realizácii podkladov na osadenie autobusových zastávok.

Priebežne sa osádzajú aj autobusové zastávky.

Prebiehajú aj dokončovacie práce na oprave čelnej a bočnej fasády zdravotného strediska.

Projekt – realizácia plánu spoločných opatrení a zariadení v obci Boleráz je odsúhlasený.

Zmluva s úspešným uchádzačom , t. j. Cestné stavby s.r.o. Trnava je podpísaná. Zmluva s Ministerstvom pôdohospodárstva a rozvoja vidieka bude podpísaná do konca mája.

Momentálne beží výzva na zberný dvor – Obec zabezpečuje všetky náležité podklady, ktoré by sa mali všetky skompletizovať do konca mája.

Verejné osvetlenie - v mesiaci jún sa začne realizovať druhá etapa verejného osvetlenia.

IBV k Mažgútovi - Obec dopracováva projektovú dokumentáciu k stavebnému povoleniu.

Plyn sa zadal. Treba doprojektovať vodovod a kanalizáciu.

Projekt elektriky je hotový a zabezpečuje sa stavebné povolenie.

**6./ Rôzne, diskusia**

**Doručené žiadosti od občanov:**

**Vladimír Opálek a Miriam Opálková, bytom Boleráz 671 - Žiadosť o odkúpenie obecného pozemku**

Obecnému zastupiteľstvu bola doručená žiadosť p. Vladimíra Opálka  a manž. Miriam Opálkovej bytom Boleráz č. 671 o odkúpenie parc. č. 289/1 vedené ako zastavané plochy a nádvoria , vo výmere  140 m².

Obecné zastupiteľstvo prijalo nasledovné uznesenie, ktorým schválilo zámer predaj obecného pozemku p. Vladimírovi Opálkovi a manž. Miriam Opálkovej ( viď uznesenia )

**Pripomienky poslancov :**

**Cyprián Hubinský** - predniesol návrh aby obec osadila koše na psie exkrementy hlavne pri kostole a pri bytovkách.

V plote na detskom ihrisku je diera – treba ju opraviť.

**Ing. Jozef Franek** - treba poslať na dopravný inšpektorát na odsúhlasenie pasport dopravného značenia

##### UZNESENIA

z riadneho zasadnutia obecného zastupiteľstva, ktoré sa konalo

dňa 19.05.2016 na Ocú Boleráz

**Uznesenie č.27/2016**

## **Obecné zastupiteľstvo obce Boleráz schvaľuje**

predložený program obecného zastupiteľstva

Počet prítomných poslancov: 8

Hlasovalo za: 8 – JUDr. Jana Ostatníková, Ing. Gabriela Vrábliková

Ing. Jozef Franek, Jaroslav Vyskoč, Mgr. Daniela

Miškovičová, Cyprián Hubinský, Ing. Rudolf

Mackovčín, Ing. Alojz Belica

Hlasovalo proti: 0

Zdržalo sa : 0

**Uznesenie č.28/2016**

## **Obecné zastupiteľstvo obce Boleráz schvaľuje**

**z dôvodu hodného osobitného zreteľa** v súlade s § 9a ods. 8 písm. e) zákona č. 138/1991 Zb. o majetku obcí v znení neskorších  predpisov, **zámer  predaja pozemku** vo vlastníctve obce Boleráz, k.ú. Boleráz, parcely registra „C“ parc. č. 289/1 zastavané plochy a nádvoria, vo výmere  140 m², kupujúcim Vladimírovi Opálkovi, r. Opálkovi nar. ...... a manž. Miriam Opálkovej, r. Černej , nar. ....., obaja bytom Boleráz 671 vo výške kúpnej ceny 2,50 Eur/m2, s tým, že všetky náklady spojené s prevodom nehnuteľnosti budú hradiť kupujúci. Pozemok obec predáva **z dôvodu hodného osobitného zreteľa** v súlade s § 9a ods. 8 písm. e) zákona č. 138/1991 Zb. o majetku obcí v znení neskorších  predpisov, pretože predmetný pozemok je pre obec neupotrebiteľný, jedná sa o pozemok, ktorý je súčasťou záhrady žiadateľov o kúpu a ktorý žiadatelia užívali od r. 1997 v domnení, že ho vlastnia na základe kúpnej zmluvy. Predajom pozemku nebudú dotknutí a nebudú mať obmedzený prístup ostatní vlastníci susediacich pozemkov.

Zámer obce realizovať prevod majetku obec zverejní najmenej 15 dní pred schvaľovaním prevodu obecným zastupiteľstvom v súlade s § 9a ods.2), odst.8 písm.e) zákona č. 138/1991 Zb. o majetku obcí v platnom znení na svojej úradnej tabuli a na svojej webovej stránke, pričom tento zámer bude zverejnený počas celej tejto doby.

Počet prítomných poslancov: 8

Hlasovalo za: 8 – JUDr. Jana Ostatníková, Ing. Gabriela Vrábliková

Ing. Jozef Franek, Jaroslav Vyskoč, Mgr. Daniela

Miškovičová, Cyprián Hubinský, Ing. Rudolf

Mackovčín, Ing. Alojz Belica

Hlasovalo proti: 0

Zdržalo sa : 0

**Uznesenie č.29/2016**

## **Obecné zastupiteľstvo obce Boleráz schvaľuje**

**predaj pozemku z dôvodu hodného osobitného zreteľa** v súlade s § 9a ods. 8 písm. e) zákona č. 138/1991 Zb. o majetku obcí v znení neskorších  predpisov, vo vlastníctve obce Boleráz, k.ú. Boleráz, novovytvorenú parc. č. 4408/3 vodné plochy, vo výmere 364 m², vytvorenú oddelením z  parcely registra „C“ evidovanej na katastrálnej mape č.4408, vodné plochy vo výmere 634 m², LV č. 3138, vytvorenú podľa geometrického plánu vypracovaného Ing. Tomášom Dobrovodským, úradne overeného dňa 9.12.2015 pod č. 1601/2016 Ing. Petrom Šulkom v prospech Romana Ostatníka, r. Ostatníka nar. ...... a manž. Gabriely Ostatníkovej, r.Boháčikovej nar. ......, obaja bytom Boleráz 541, vo výške kúpnej ceny 2,50 Eur/m2, s tým, že všetky náklady spojené s prevodom nehnuteľnosti bude hradiť kupujúci. **Dôvod hodný osobitného zreteľa je,** žedotknutá časť pozemku je pre Obec Boleráz neupotrebiteľná, jedná sa o kanál, staré koryto potoka, pozemok susedí s pozemkom žiadateľov o kúpu, odkúpením dotknutej časti pozemku si žiadatelia vytvoria neoddeliteľný celok s vlastným pozemkom. Predajom pozemku nebudú dotknutí a nebudú mať obmedzený prístup ostatní vlastníci susediacich pozemkov. Zámer obce realizovať prevod majetku obec zverejnila najmenej 15 dní pred schvaľovaním prevodu obecným zastupiteľstvom v súlade s § 9a ods.2), odst.8 písm.e) zákona č. 138/1991 Zb. o majetku obcí v platnom znení na svojej úradnej tabuli a na svojej webovej stránke, pričom tento zámer bol zverejnený počas celej tejto doby od 18.04.2016 do 19.05.2016. K predmetnému  zámeru predaja pozemku neboli žiadne pripomienky občanov.

Počet prítomných poslancov: 8

Hlasovalo za: 8 – JUDr. Jana Ostatníková, Ing. Gabriela Vrábliková

Ing. Jozef Franek, Jaroslav Vyskoč, Mgr. Daniela

Miškovičová, Cyprián Hubinský, Ing. Rudolf

Mackovčín, Ing. Alojz Belica

Hlasovalo proti: 0

Zdržalo sa : 0

**Uznesenie č.30/2016**

## **Obecné zastupiteľstvo obce Boleráz schvaľuje**

schvaľuje predloženie ŽoNFP na RO pre OP KŽP

názov projektu: „Zberný dvor triedeného komunálneho odpadu v obci Boleráz“

kód výzvy:OPKZP-PO1-SC111-2016-10 a výšku maximálneho celkového spolufinancovania zo strany žiadateľa z celkových oprávnených výdavkov 5% z projektu, t.j. 24 076,66 Eur .

Počet prítomných poslancov: 8

Hlasovalo za: 8 – JUDr. Jana Ostatníková, Ing. Gabriela Vrábliková

Ing. Jozef Franek, Jaroslav Vyskoč, Mgr. Daniela

Miškovičová, Cyprián Hubinský, Ing. Rudolf

Mackovčín, Ing. Alojz Belica

Hlasovalo proti: 0

Zdržalo sa : 0

**Uznesenie č.31/2016**

## **Obecné zastupiteľstvo obce Boleráz schvaľuje**

predaj obecného pozemku z dôvodu hodného osobitného zreteľa v súlade s § 9a ods. 8 písm. e) zákona č. 138/1991 Zb. o majetku obcí v znení neskorších  predpisov, vo vlastníctve obce Boleráz, k.ú. Klčovany, novovytvorenú parcelu p. č. 740/6 vo výmere 24 m²,   vytvorenú z pôvodnej parc. č. 740/5 podľa geometrického plánu vypracovaného geodetom Ivanom Hilkom, overeného. Jánom Gerčákom dňa 18.11.2015 pod č.96/2015 za kúpnu cenu 7,- EUR za 1 m², t.j. spolu za 168 EUR, kupujúcim Otovi Šebovi, r. Šebovi, nar. ....... bytom Boleráz 734, podiel ½ a Mgr. Kataríne Streckej, r. Streckej, nar. ......., bytom Boleráz 734, podiel ½ . Všetky náklady spojené s prevodom nehnuteľnosti budú hradiť kupujúci.

Predaj je realizovaný z dôvodu hodného osobitného zreteľa v súlade s § 9a ods.8 písm. e) zákona č. 138/1991 Zb. o majetku obcí v platnom znení. Dôvodom osobitného zreteľa je skutočnosť, že sa jedná o pozemok, ktorý obec dlhodobo nevyužíva, nachádza sa vedľa pozemku vo vlastníctve žiadateľov o kúpu parc. č. 738/6 záhrady, vo výmere 286 m², ktorí majú záujem ho využiť na rozšírenie svojej záhrady.

Zámer obce realizovať prevod majetku obec zverejnila najmenej 15 dní pred schvaľovaním prevodu obecným zastupiteľstvom v súlade s § 9a ods.2), odst.8 písm.e) zákona č. 138/1991 Zb. o majetku obcí v platnom znení na svojej úradnej tabuli a na svojej webovej stránke, pričom tento zámer bol zverejnený počas celej tejto doby od 18.04.2016 do 19.05.2016. K predmetnému  zámeru predaja pozemku neboli žiadne pripomienky občanov.

Počet prítomných poslancov: 8

Hlasovalo za: 8 – JUDr. Jana Ostatníková, Ing. Gabriela Vrábliková

Ing. Jozef Franek, Jaroslav Vyskoč, Mgr. Daniela

Miškovičová, Cyprián Hubinský, Ing. Rudolf

Mackovčín, Ing. Alojz Belica

Hlasovalo proti: 0

Zdržalo sa : 0

**Uznesenie č.32/2016**

## **Obecné zastupiteľstvo obce Boleráz schvaľuje**

predaj obecného pozemku z dôvodu hodného osobitného zreteľa v súlade s § 9a ods. 8 písm. e) zákona č. 138/1991 Zb. o majetku obcí v znení neskorších  predpisov, vo vlastníctve obce Boleráz,

obecný pozemok p. č. 155/46 vo výmere 202 m², ostatné plochy, zapísaný v LV č. 200 , v obci Boleráz, k. ú. Klčovany, suché koryto potoka za kúpnu cenu 2,50- € za 1 m² kupujúcim Jozefovi Klementovičovi nar. ....... a manželke Jarmile Klementovčovej, rod. Miškovičovej nar. ...... obaja bytom Boleráz č. 245. Všetky náklady spojené s prevodom nehnuteľnosti budú hradiť kupujúci.

Predaj je realizovaný za účelom majetkoprávneho vysporiadania vzťahov k pozemku – suchému korytu bývalého potoka. Predaj je realizovaný z dôvodu hodného osobitného zreteľa v súlade s § 9a ods.8 písm. e) zákona č. 138/1991 Zb. o majetku obcí v platnom znení. Dôvodom osobitného zreteľa je skutočnosť, že sa jedná o pozemok, suché koryto bývalého potoka, ktorý je súčasťou záhrady žiadateľov o kúpu, ktorí ho v minulosti niekoľko desaťročí využívali a chcú ho naďalej využívať. Pozemok sa nachádza medzi pozemkami parc. č. 28, ZP a nádvoria, vo výmere 633 m², zapísaným v LV 253 a  pozemkom parc. č. 372/1, orná pôda vo výmere 1010 m², zapísaným v LV 366, ktoré sú v BSM - vlastníctve Jozefa a Jarmily Klementovičových. Z dôvodu, že pozemok je súčasťou záhrady žiadateľky o kúpu, je tento pozemok pre obec nevyužiteľný.

Zámer obce realizovať prevod majetku obec zverejnila najmenej 15 dní pred schvaľovaním prevodu obecným zastupiteľstvom v súlade s § 9a ods.2), odst.8 písm.e) zákona č. 138/1991 Zb. o majetku obcí v platnom znení na svojej úradnej tabuli a na svojej webovej stránke, pričom tento zámer bol zverejnený počas celej tejto doby od 18.04.2016 do 19.05.2016. K predmetnému  zámeru predaja pozemku neboli žiadne pripomienky občanov.

Počet prítomných poslancov: 8

Hlasovalo za: 8 – JUDr. Jana Ostatníková, Ing. Gabriela Vrábliková

Ing. Jozef Franek, Jaroslav Vyskoč, Mgr. Daniela

Miškovičová, Cyprián Hubinský, Ing. Rudolf

Mackovčín, Ing. Alojz Belica

Hlasovalo proti: 0

Zdržalo sa : 0

**Uznesenie č.33/2016**

## **Obecné zastupiteľstvo obce Boleráz berie ne vedomie**

## plnenie rozpočtu za 1. štvrťrok roku 2016 , ktorý tvorí prílohu zápisnice

Počet prítomných poslancov: 8

Hlasovalo za: 8 – JUDr. Jana Ostatníková, Ing. Gabriela Vrábliková

Ing. Jozef Franek, Jaroslav Vyskoč, Mgr. Daniela

Miškovičová, Cyprián Hubinský, Ing. Rudolf

Mackovčín, Ing. Alojz Belica

Hlasovalo proti: 0

Zdržalo sa : 0

**Uznesenie č.34/2016**

## **Obecné zastupiteľstvo obce Boleráz**

## *Obecné zastupiteľstvo obce Boleráz schvaľuje*

rozpočtové opatrenie č. 10 zo dňa 19.05.2016 , ktoré tvorí prílohu zápisnice

Počet prítomných poslancov: 8

Hlasovalo za: 8 – JUDr. Jana Ostatníková, Ing. Gabriela Vrábliková

Ing. Jozef Franek, Jaroslav Vyskoč, Mgr. Daniela

Miškovičová, Cyprián Hubinský, Ing. Rudolf

Mackovčín, Ing. Alojz Belica

Hlasovalo proti: 0

Zdržalo sa : 0

**6. Záver**

Po vyčerpaní všetkých bodov programu starosta poďakoval prítomným za účasť a rokovanie obecného zastupiteľstva ukončil.

Zapísala: Ing. Srnková 23.05.2016

Overovatelia zápisnice:

Ing. Gabriela Vrábliková ...........................................

JUDr. Jana Ostatníková ...........................................

Ing. Pavol Mackovčín

starosta obce